**1. sz. melléklet**

**Adatlap fogyatékossággal élő hallgatók speciális igényeinek felmérésére**

Az adatlapot önállóan, vagy a fogyatékos-ügyi koordinátor segítségével kérjük kitölteni és a regisztráció alkalmával átadni a koordinátornak. Az adatokat a fogyatékos-ügyi koordinátorok titkosan kezelik.

**I. Személyes adatok**

**Hallgató neve:**

**Neptun kódja:**

**Kar, szak:**

**Tagozat**: Nappali/Esti/Levelező

**Képzési szint:** Alapképzés/Mesterképzés/Doktori képzés/Osztatlan képzés

**Születési hely, idő:**

**Levelezési cím:**

**Telefonszám:**

**E-mail cím:**

**Beiratkozás időpontja:**

**Regisztráció időpontja:**

**II. Fogyatékosság típusa, súlyossága (kérjük, húzza alá a megfelelő választ/válaszokat)**

***Pszichés fejlődési zavar***: diszlexia; diszgráfia; diszkalkulia; diszortográfia; kevert tanulási zavar; hiperaktivitás; figyelemzavar; magatartásszabályozási zavar; egyéb:………………………………………………………………………………………………………

***Mozgáskorlátozottság***: felső végtago(ka)t érintő; alsó végtago(ka)t érintő; egyéb:……………………………………………………..

*Segédeszközök használata*: kerekesszék; támbot; egyéb közlekedést, helyváltoztatást segítő eszköz; a közlekedést, helyváltoztatást segítő eszközt nem használ

***Látássérülés***: gyengénlátás (V=0,1-0,3 és/vagy látótérszűkület); aliglátás (V<0,1 és/vagy látótérszűkület); vakság *Közlekedés:* fehér botot használ; látó kísérőt igényel; vakvezető kutyát (és fehérbotot) használ; nem igényel eszközt, vagy látó kísérőt

***Hallássérülés:*** enyhe nagyothallás (25-40 dB); közepes mértékű nagyothallás (40-60 dB); súlyos nagyothallás (60-90 dB); siketség (90 dB felett)

*Segédeszközök használata*: hallókészüléket használ; adó-vevő készüléket használ; cochleaimplantált; nem használ eszközt

***Beszédfogyatékosság*** típusa: dadogás; hadarás; diszfázia; afázia; diszlália; diszfónia; orrhangzós beszéd; diszartria; mutizmus; súlyos beszédészelelési- és megértési zavar; centrális pöszeség; egyéb:…………………………………………

***Autizmus spektrum zavar/Asperger szindróma***

***Krónikus/tartós betegség diagnózisa:*** …………………………………………………………………………………………………………………………..

**III. Speciális igények (kérjük, húzza alá a megfelelőt)**

**III./1. Tanulmányokhoz nyújtott többletsegítségek, kedvezmények kari szinten**

1. Az előadások hangrögzítésének igénye

2. Az előadáson használt ppt-k és egyéb elektronikus tananyagok megküldésének igénye

3. Az előadás hangosítása iránti igény

4. Vizsgák során a várakozási idő minimálisra csökkentése

5. Írásbeli vizsga kiváltása szóbeli vizsgára

6. Szóbeli vizsga kiváltása írásbeli vizsgára

7. Szóbeli vizsga során a kérdések leírása, többszöri megismétlése

8. Hosszabb időtartamú vizsga több részletben való megtartása

9. Külön vizsga a többi hallgatótól elkülönítetten

10. Írásbeli vizsgán saját laptop használata nagyító, vagy felolvasó programmal

11. Írásbeli vizsga kérdéseinek elektronikus változata iránti igény

12. Írásbeli vizsga kérdéseinek nagyított változata iránti igény

13. Írásbeli vizsgán többletidő (+30% ) iránti igény

14. Speciális eszközök kölcsönzése iránti igény (FM adó-vevő; videonagyító; laptop; stb.):…………………………………………

15. Kurzusjelentkezés során 1000 többletpont (nyilatkozatot ki kell tölteni)

**III./2. Speciális Szolgáltatások (Speciális Hallgatói Ügyeket Támogató Iroda – SHÜTI))**

1. A Karra történő közlekedés megtanítása iránti igény (útvonaltanítás)

2. A kampusz/épület körbejárása, az épületen belüli tájékozódás megtanítása iránti igény

3. Az előadáson használt grafikonok, ábrák domborítása iránti igény

4. Digitális tananyag iránti igény

5. Jegyzetelő szolgáltatás iránti igény

6. Személyi segítő (hallgatótárs) iránti igény az egyetemi ügyintézésben, közlekedésben, Neptun-használatban, kommunikáció támogatásában, felkészülésben

7. Jeltolmács biztosítása

8. A Neptun képernyőolvasó programmal történő megtanulásának igénye

9. Egyéni konzultáció, tanácsadás (szociális-kommunikációs készségek, számítógép használata stb.)

10. Könyvtári adatbázis használatának megtanulása – egy napos tanfolyam

11. Egyéb igények: ……………………………………………………………………………………………………………………………………………………… …………………………………………………………………………………………………………………………………………………………………………………………..

**Hozzájárulás adatátadáshoz és adatkezeléshez**

Alulírott: ...............................................................................

lakcím: ...............................................................................

szül. hely, idő: ...............................................................................

mint adatkezeléssel érintett fogyatékossággal élő hallgató (a továbbiakban **érintett**) **kijelentem, hogy a részemre átadott regisztrációs lapon szereplő személyes adatok kezelésére vonatkozó tájékoztatást megismertem, tudomásul vettem és jelen nyilatkozatomat a tájékoztatás ismeretében teszem meg. Erre tekintettel jelen nyilatkozat aláírásával kifejezetten hozzájárulok ahhoz, hogy az adatkezelő** *(Kérjük, pontosan jelölje meg az adatkezelőt!):*

Eötvös Loránd Tudományegyetem (1053 Budapest, Egyetem tér 1-3.)

............................................................................... (szervezeti egység megnevezése)

............................................................................... (szervezeti egység címe)

............................................................................... (telefonszáma)

a speciális szükségletemre vonatkozó, a jelen regisztráció során általam bejelentett információkat, továbbá az annak alátámasztásául általam csatolt dokumentumokat és az ezekben foglalt személyes és különleges személyes adataimat **speciális igényeim felmérése, és speciális igényeim biztosítása céljából kezelje**.

**Tudomásul veszem, hogy adataim kezelésének jogalapja a GDPR[[1]](#footnote-1) 6. cikk (1) bekezdés a) pontja[[2]](#footnote-2) valamint 9. Cikk (2) a) pontja[[3]](#footnote-3) szerinti** hozzájárulásom személyes adataimnak a fenti cél szerinti kezeléséhez.

**Tudomásul veszem, hogy adatfeldolgozó igénybevételére nem kerül sor.**

**Az adatkezelés időtartamával kapcsolatban kérelmem benyújtásával egyidejűleg tudomásul veszem**, hogy a nemzeti felsőoktatásról szóló 2011. évi CCIV. törvény 3. melléklet I/B. bh) pontja és az ELTE Iratkezelési Szabályzata értelmében a f*ogyatékossággal élő hallgatókkal kapcsolatos ügyek 80 év után selejtezhetők.*[[4]](#footnote-4)

**Jogorvoslati lehetőségeimről az alábbi tájékoztatást kaptam:**

Az adatkezelő (lásd.: fent) személyes adatokat kezel. **Személyes adatnak minősül** minden olyan információ, ami alapján az érintett azonosítható. Így személyes adat nem csak az érintett neve, azonosító jele, hanem akár a fizikai, mentális stb. azonosságára jellemző ismeret is[[5]](#footnote-5).

A GDPR III. fejezetében (érintettek jogai) meghatározott rendelkezések és feltételek szerint **az érintettet megilleti**:

1. az átlátható tájékoztatáshoz való jog,
2. a személyes adataihoz való hozzáférés joga,
3. kérésére az adatainak helyesbítéséhez, törléséhez való jog („az elfeledtetéshez való jog”) és az adatkezelés korlátozásához való jog,
4. tájékoztatás címzettek személyéről,
5. adathordozhatósághoz való jog: csak a hozzájárulás vagy szerződés alapján kezelt adatok vonatkozásában, automatikus adatkezelés esetén;
6. tiltakozáshoz való jog: a jogos érdeken alapuló vagy közérdekű/az adatkezelőre ruházott közhatalmi jogosítvány gyakorlásának keretében végzett feladat ellátása során történő adatkezelés esetében,
7. automatizált döntéshozatal esetén az érintettet az a jog, hogy ne terjedjen ki rá a döntés hatálya;
8. a jogorvoslathoz való jog: az érintett a jogainak megsértése esetén az adatvédelmi tisztviselőhöz vagy a Nemzeti Adatvédelmi és Információszabadság hatósághoz vagy bírósághoz fordulhat.

**Az alábbiakban az érintettet illető egyes jogok kifejtése olvasható.**

1. Átlátható tájékoztatáshoz való jog (GDPR 12-14. cikk)

Az adatkezelő jelen dokumentummal tesz eleget az adatkezelőre, az adatvédelmi tisztviselőre, az adatkezelés céljára és jogalapjára, időtartamára, az adatok forrására, és az érintetti jogokra, jogorvoslatra vonatkozó tájékoztatási kötelezettségének.

Az érintett kérésére szóbeli tájékoztatás is adható, feltéve, hogy igazolja a személyazonosságát.

1. Az érintett hozzáférési joga (GDPR 15. cikk)

Az érintett kérelmezheti az adatkezelőtől a rá vonatkozó személyes adatokhoz való hozzáférést, beleértve az adatkezelés tárgyát képező személyes adatok másolatát.

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

|  |  |
| --- | --- |
| a) | az adatkezelés céljai; |
| b) | az érintett személyes adatok kategóriái; |
| c) | azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket; |
| d) | adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai; |
| e) | az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen; |
| f) | a valamely felügyeleti hatósághoz címzett panasz benyújtásának joga; |
| g) | ha az adatokat nem az érintettől gyűjtötték, a forrásukra vonatkozó minden elérhető információ; |
| h) | az automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár. |

1. Az érintett adatainak helyesbítése, törlése és az adatkezelés korlátozása (GDPR 16-. cikk)
   1. A helyesbítéshez való jog (GDPR 16. cikk)

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

* 1. A törléshez való jog - „ az elfeledtetéshez való jog” (GDPR 17. cikk)

A személyes adatot törölni kell, ha

* + - 1. az adatkezelés célja megszűnt;
      2. az érintett visszavonta a hozzájárulását és az adatkezelésnek nincs más jogalapja;
      3. az adatkezelés jogos érdeken alapul vagy közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, és az érintett tiltakozik az adatkezelés ellen;
      4. az adatkezelés jogellenes;
      5. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
      6. az adatok törlésére közvetlenül gyermekeknek kínált, információs társadalommal összefüggő szolgáltatások vonatkozásában került sor.
  1. Az adatkezelés korlátozásához való jog (GDPR 18. cikk)

Az adatkezelő az érintett kérésére korlátozza az adatkezelést, ha

* + - 1. az érintett vitatja a személyes adatok pontosságát;
      2. az adatkezelés jogellenes és az érintett ellenzi az adatok törlését;
      3. adatkezelőnek már nincs szüksége a személyes adatokra, de az érintett igényli azokat jogi igények előterjesztéséhez, érvényesítéséhez vagy védelméhez;
      4. az adatkezelés jogos érdeken alapul vagy közérdekű/az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges és az érintett tiltakozik az adatkezelés ellen.

Az adatkezelő indokolatlan késedelem nélkül, de **legkésőbb a kérelem beérkezésétől számított egy hónapon belül** tájékoztatja az érintettet a kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

1. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség (GDPR 19. cikk)

Az adatkezelő minden olyan címzettet tájékoztat a helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről.

1. Adathordozhatósághoz való jog (GDPR 20. cikk)

Az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha az adatkezelés hozzájáruláson vagy szerződésen alapul és az adatkezelés automatizált módon működik.

Az adatok hordozhatóságához való jog gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

E jog gyakorlása nem sértheti az elfeledtetéshez való jogot.

1. A tiltakozáshoz való jog (GDPR 21. cikk)

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak jogos érdeken alapuló kezelése ellen, vagy ha az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, ideértve az említett jogalapokon alapuló profilalkotást[[6]](#footnote-6) is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

1. Automatizált döntéshozatal esetén az érintettet megillető jog (GDPR 22. cikk)

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

Ez a rendelkezés nem alkalmazandó a következő esetekben:

|  |  |
| --- | --- |
| a) | az érintett és az adatkezelő közötti szerződés megkötése vagy teljesítése érdekében szükséges; |
| b) | meghozatalát az adatkezelőre alkalmazandó olyan uniós vagy tagállami jog teszi lehetővé, amely az érintett jogainak és szabadságainak, valamint jogos érdekeinek védelmét szolgáló megfelelő intézkedéseket is megállapít; vagy |
| c) | az érintett kifejezett hozzájárulásán alapul. |

Az adatkezelő köteles biztosítani az érintettnek legalább azt a jogát, hogy az adatkezelő részéről emberi beavatkozást kérjen, álláspontját kifejezze, és a döntéssel szemben kifogást nyújtson be.

1. Jogorvoslat igénybevétele – vagylagosan rendelkezésre álló lehetőségek

8.1. Adatvédelmi tisztviselő (Infotv. 24. § (2) bekezdése, GDPR 39. cikk)

Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával. (GDPR 12. cikk (4) bek.)

**Az ELTE adatvédelmi tisztviselője:**

dr. Rigó Kinga

ELTE Rektori Kabinet Adat-, és Stratégiai Információkezelési Iroda

1053 Budapest,

Ferenciek tere 6.

Tel.: +361116500/2855

Email: kinga.rigo@rk.elte.hu

8.2. Nemzeti Adatvédelmi és Információszabadság Hatóságnál kezdeményezhető vizsgálat (Infotv. 52-58. §), GDPR 57. Cikk, 77. cikk

A Nemzeti Adatvédelmi és Információszabadság Hatóságnál (a továbbiakban Hatóság) bejelentéssel **bárki (tehát nem csak az érintett) vizsgálatot kezdeményezhet** arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll.

Fontos, hogy a bejelentés ne legyen névtelen, különben a Hatóság érdemi vizsgálat nélkül *elutasíthatja* a bejelentést. A további elutasítási indokokat az Infotv. 53. §-a tartalmazza.

A Hatóság vizsgálata **ingyenes**, a vizsgálat költségeit a Hatóság előlegezi és viseli. Az eljárás lefolytatására vonatkozó részletes szabályokat az Infotv. 54-58. §-ai tartalmazzák.

Döntést főszabály szerint a bejelentés érkezésétől számított két hónapon belül hoz.

**A Nemzeti Adatvédelmi és Információszabadság Hatóság elérhetősége:**

1125 Budapest, Szilágyi Erzsébet fasor 22/c.

Honlap: [www.naih.hu](http://www.naih.hu)

Tel.: +36-1-391-1400

8.3.Bírósági jogérvényesítés (Infotv. 22. §, GDPR 79. cikk)

Az érintett a jogainak megsértése esetén az adatkezelő ellen bírósághoz fordulhat, mivel minden érintett hatékony bírósági jogorvoslatra jogosult, ha megítélése szerint a személyes adatainak a GDPR-nak nem megfelelő kezelése következtében megsértették a GDPR-ban rögzített jogait (lásd.: fent).

A pert az adatkezelővel vagy az adatfeldolgozóval szemben az adatkezelő vagy az adatfeldolgozó tevékenységi helye szerinti tagállam bírósága előtt kell megindítani. Az ilyen eljárás megindítható az érintett szokásos tartózkodási helye szerinti tagállam bírósága előtt is, kivéve, ha az adatkezelő vagy az adatfeldolgozó valamely tagállamnak a közhatalmi jogkörében eljáró közhatalmi szerve.

Magyarországon a pert - az érintett választása szerint - az érintett lakóhelye vagy tartózkodási helye szerinti törvényszék előtt is megindíthatja.

Az érintett a perben kártérítést/sérelemdíjat követelhet az adatkezelőtől:

* ha az adatkezelő az érintett adatainak jogellenes kezelésével vagy az adatbiztonság követelményeinek megszegésével másnak kárt okoz, köteles azt megtéríteni;
* ha az adatkezelő az érintett adatainak jogellenes kezelésével vagy az adatbiztonság követelményeinek megszegésével megsérti az érintett személyiségi jogát (pl. személyes adat illetéktelen személlyel való közlése vagy nyilvánosságra hozatala), az érintett sérelemdíjat követelhet az adatkezelőtől.

Kijelentem, hogy a fenti tájékoztatást tudomásul vettem és jelen hozzájárulás megadása részemről önkéntesen történt.

\* Látássérült hallgató esetében kérjük, két tanúról is szíveskedjen gondoskodni (Polgári Perrendtartás 325. § (1) Teljes bizonyító erejű a magánokirat, ha b) „két tanú igazolja, hogy az okirat aláírója a részben vagy egészben nem általa írt okiratot előttük írta alá, vagy aláírását előttük saját kezű aláírásának ismerte el; igazolásként **az okiratot mindkét tanú aláírja, továbbá az okiraton a tanúk nevét és lakóhelyét – ennek hiányában tartózkodási helyét – olvashatóan is fel kell tüntetni).”** Ez esetben csak akkor jön létre teljes bizonyító erejű magánokirat, ha az okiratban szerepel, hogy az okirat tartalmát a tanúk egyike az okirat aláírójának megmagyarázta, és azt az érintett, valamint a tanúk is aláírják.

1. AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (EGT-vonatkozású szöveg) [↑](#footnote-ref-1)
2. 6. cikk (1)  A személyes adatok kezelése kizárólag akkor és annyiban jogszerű, amennyiben legalább az alábbiak egyike teljesül:

   a) az érintett hozzájárulását adta személyes adatainak egy vagy több konkrét célból történő kezeléséhez; [↑](#footnote-ref-2)
3. 9. cikk (1) A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok kezelése tilos. (2) Az (1) bekezdés nem alkalmazandó abban az esetben, ha a) az érintett kifejezett hozzájárulását adta az említett személyes adatok egy vagy több konkrét célból történő kezeléséhez, kivéve, ha az uniós vagy tagállami jog úgy rendelkezik, hogy az (1) bekezdésben említett tilalom nem oldható fel az érintett hozzájárulásával; [↑](#footnote-ref-3)
4. AZ EÖTVÖS LORÁND TUDOMÁNYEGYETEM Irattári terve (ELTE Szervezeti és Működési Szabályzat I. kötetének 9. számú melléklete, az Iratkezelési szabályzat függeléke) VIII.177. pontja:

   <https://www.elte.hu/dstore/document/683/ELTE_SZMSZ_9mell_irattariterv.pdf> [↑](#footnote-ref-4)
5. **személyes adat**: GDPR 4. cikk, 1. pont: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható; [↑](#footnote-ref-5)
6. **profilalkotás:** GDPR 4.  cikk 4. pont: személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előrejelzésére használják; [↑](#footnote-ref-6)